Primorsko-Ahtarsk

Primorsko-Ahtarsk () om Venäman lidn Krasnodaran randan lodehes. Se om Primorsko-Ahtarskan rajonan administrativine keskuz da lidnankund.

 Istorii 
Eländpunkt mainitase ezmäižen kerdan vl 1774 kuti anastadud turkil Ahtar-Bahtar-lidnuz (känduz: «mererandaline vauged kall'»). Vl 1854 ühtištadihe Ahtarskii-žilod kozakoiden futorišpäi. Vl 1900 žilo kändihe Primorsko-Ahtarskai-stanicaks (). Stanic oli lidnan statusanke vll 1922−1926, sai lidnan statusad tošti vn 1949 11. päiväl vilukud.

Primorsko-Ahtarskan meriport om saudud kalanpüdusen täht, mugažo kazvatadas da ümrbiratas kalad. Om severz'-se sömtegimišton toižid edheotandoid: jauhkombinat, maidtegim. Sötmižmerikoren samižen da ümbriradmižen tegimSötmižmerikoren «Ahtarskii»-tegimen sait (zavodaht.ru).  om üks'jäine mugoine valdkundas. Lotosan plantacijad kazdas lidnan ümbrištos. Lidn om klimatine lebutaho, tervehtajad veded rikvezinikanke.

 Geografijan andmused 
Lidn sijadase rajonan pohjoižes, Azovmeren päivnouzmaižel randal, läz Ahtarskan i Jasenin lahtid, Azovveren da Kubanin tazangištol, kaks' metrad ü.m.t. keskmäižel korktusel.

Matkad Krasnodarhasai om 150 km suvipäivnouzmha avtotedme vai raudtedme. Raudtestancijan nimi om Ahtari (). Sodalendimport sijadase lidnan pohjoižpäivnouzmaiženno röunanno. Lähembaine lidn om Timašovsk seičemekümne kilometrad suvipäivnouzmha orhal, raudtedme vai avtotedme.

Klimat om ven läm' kuivahk, ei olele lumikatet. Heinku om kaikiš lämhemb — +24,6 C°, vilukun keskmäine lämuz om −0,8 C°. Ekstremumad oma −27,8 C° (viluku, uhoku) i +40,7 C° (heinku, eloku). Paneb sadegid 587 mm vodes, läz tazomäras kuidme, enamba kezakus-elokus (52..60 mm kus) i kül'mkus-vilukus (51..62 mm kus), vähemba sulakus (39 mm) i redukus (40 mm).

 Tobmuz 
Kaik nell' eländpunktad om lidnankundas, ned oma kaks' pen't žilod (Primorskii, Ogorodnii) i Sadki-futor lidnan ližaks.

Lidnankundan tobmuden pämez' om sen Administracijan pämez'. Edeližed Administracijan pämehed oma Ivan Nečaev (eloku 2022 — heinku 2023), Artöm Sošin (keväz'ku 2020 — heinku 2022), Väčeslav Belik (reduku 2018 — keväz'ku 2020) i Vladislav Mavreško (2014 — reduku 2018).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 32 257 ristitud, vn 2021 — 31 087 ristitud. Vl 2017 kaik 31 925 ristitud elihe lidnas i 34 596 ristitud kaikes lidnankundas. Kaikiš suremb lidnan ristitišt oli 34 tuhad eläjid vozil 1996−2001 (34 100 rist. vll 1998 i 2000).

Rahvahad (enamba 0,4 % vl 2010)Итоги переписи 2010 Краснодарского края: Население по национальности и владению русским языком (Vn 2010 Krasnodaran randan rahvahanlugemižen lopmižed: Ristitišt rahvahuden i venäkelen mahtoiden mödhe, krsdstat.gks.ru). — 52 lp. — Lpp. 39−40. : venälaižed — 93,0 %, ukrainalaižed — 2,5 %, vaugedvenälaižed — 0,5 %, armenijalaižed — 0,4 %, toižed rahvahad — 2,9 %, rahvahuden ozutandata — 0,7 %.

Ortodoksižen hristanuskondan koume pühäpertidPrimorsko-Ahtarskan pühäpertid sobory.ru-saital.  oma avaitud lidnas: Nimitadud Eläbzdusen jumalanpert'Nimitadud Eläbzdusen jumalanpertin tulendan sait (primorsko-1.cerkov.ru).  (om saudud vll 1998−2004), Venäman Uziden moknikoiden da pühäpaginan kundlijoiden jumalanpert' (letihe vll 2004−2011) i ph. Mikulai-čudonsädajan časoun' (2003). Niiden ližaks kaks' jumalanpertid ei ole kaičenus: ph. Mikulai-čudonsädajan puine (oli vspäi 1885) i Pühän Jumalanmaman Katken kivine (oli saudud vll 1906−1910).

 Openduz 
Lapsiden opendusen aluzkundad oma seičeme nimitadud i nomeruidud päivkodid (nomer 1, 2, 7..9, 12, 18), kuz' keskškolad (nomer 1..3, 13, 18, 22), sädamižen Rodničok-pert' («Ojaine»), čomamahtoiden škol, lapsiden da norišton sportškol.

Primorsko-Ahtarskan industrijan da servisan tehnikumPrimorsko-Ahtarskan industrijan da servisan tehnikuman sait (патис.рф).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Primorsko-Ahtarskan lidnankundan tobmuden sait (prim-ahtarsk.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnodaran randan lidnad
*